ડૉલર સામે રૂપિયો ગગડતા ઈંધણના ભાવમાં ભડકો થયો છે. પેટ્રોલ-ડિઝલના ભાવ રેકોર્ડ સ્તરે પહોંચ્યા છે. ઓઈલ કંપનીઓ સતત ભાવમાં વધારો કરી રહી છે. પ્રથમવાર દિલ્હીમાં પેટ્રોલના ભાવ 80 પર પહોંચ્યો છે. તો ડિઝલ 72.61 પ્રતિ લીટરના રેકોર્ડ સ્તરે છે. છેલ્લા એક મહિનામાં પેટ્રોલ-ડિઝલ લગભગ 5 રૂપિયા જેટલુ વધ્યુ છે. એક્સાઈઝ ડ્યુટીમાં કાપની માંગ સાથે ટેક્સ ઘટાડવાની માંગ ઉઠી છે. પેટ્રોલ-ડિઝલને જીએસટીમાં લાવવાનું વિચારાઈ રહ્યુ છે. જો કે હજુ સુધી કોઇ નિર્ણય લેવાયો નથી. સરકાર પણ પેટ્રોલ-ડિઝલના ભાવથી ચીંતીત છે. એક્સાઈઝ ડ્યુટી કે ટેક્સ હટાવવાથી સરકારને મોટુ નુકસાન જાય તેમ છે.